Kakawin Arjunawiwāha/Pupuh 26
Pupuh 26 - Daṇḍasagala 

1.
a. kahala ng amara de sang asurapati māti matip atitihan inidĕk inamah-amah
b. ikang apuliha tan panĕmu hawan anör i galahika nĕhĕr anĕsĕh anĕsĕrakĕn
c. yama rika rasa rākṣasa tika mamulir hulu hangu-hangun anĕkĕk anĕpah anĕpak
d. anarawata ng asañjata saka ri puhun wulu saka ri mata śara muśala masulam

2.
a. gaja ratha kuda dhūli rĕmĕk inadu durbala kagiri-giri kadi giri pamugari
b. surabala gila pinrang inadĕgan arĕs rinamĕs asasaran alaradan alulunan
c. gĕlarira surarāja makaramukha śīrṇa panihungira rumuhun alahasa tura
d. asidĕkung apulih ta nṛpasuta tulak balakang ikang amalakang amalaku ng asih

Arjunawiwāha
Kakawin Arjunawiwāha